નાતાલની ખુશાલી કે આનંદ પાછળ ઉંડી ભાવના છે. ગૂઢ મર્મ છે. ઈશ્વરપુત્ર ઇસુએ માનવ બનીને માણસમાત્રને એક નવો દરજજૉ બક્ષ્યો છે. એક નવો સંબંધ બક્ષ્યો છે. એ દરજજૉ ઈશ્વર પિતાના સંતાનનો દરજજૉ છે. એ સંબંધ ઈશ્વરપિતાના સંતાન તરીકેનો સંબંધ છે. આપણે સૌ માણસો ઈશ્વરપિતાનાં સંતાનો હોઇએ તો આપણે ઈશ્વરપુત્ર ઇસુનાં ભાઇબહેનો પણ છીએ. આપણે એટલે સમગ્ર માનવજાત એક જ ઈશ્વર પિતાનાં સંતાનો હોઇએ અને ઇસુનાં ભાઇબહેનો હોઇએ તો આપણે સૌ એકબીજાનાં ભાઇબહેનો બન્યાં છીએ!